  Майя Бывальцева Сьӧлта ёросын (Эгра- Сьӧлта – Сюмси – Киров улосвыллэн гожез) – Кӧпка – Удгурт сюресэз тупатъязы. Ужъёсты «Опорный план дорожной деятельности» элькун программая быдэстӥзы. Со сярысь улосвыл тӧролэн но кивалтэтлэн пресс-службазы ивортэ. Сюресчиос канаваез тупатӥзы но ву кошкон гумыосты воштӥзы, сюреслэсь инъетсэ ӵошкытатӥзы, лазег интыосы ватсаса музъем кисьтӥзы. Озьы ик сюрес урдсысь куакъёсты утялтӥзы. Сюрес вылзэ векчиятэм излэсь но луоё кӧльылэсь 20 сантиметр зӧкта шобрет вӧлдӥзы. Тупатъям сюрес люкетъёслэн огъя кузьдалазы куать иськемлэсь трос луиз. Удгуртын (Уть-Сюмси) 200 пала улӥсез. Пиналъёсты котькуд нунал школае бускель Кӧпкае нулло. Озьы ик тросэз гуртоос со сюрес вылтӥ ужаны ветло Таяз арын элькун программая 27 сюрес люкетъёсты тупатъяны чакламын, оглом 130 иськем мында. Тодэ вайытом, таяз арын Сьӧлта ёросысь Кӧпка черкогуртын «Культура» йӧскалык ӵектос улсын выль лулчеберет юрт пукто.  Тегъёс: Авто Удмуртия сюресъёс гуртсюресъёс тупатъянужъёс Сьӧлта  